Навистина уживам да бидам во ЕЅО поради разновидноста на луѓето и активностите што ги правам овде.
ЕЅО е место каде што астрономите и инженерите ја обликуваат и ја дизајнираат иднината на нашето поле.
Вратите што ми ги отвори ЕЅО - мислам дека има толку многу што сè уште не сум свесна за сите нив.
Секоја година, неколку извонредни научници со млади кариери имаат можност дополнително да ги развиваат
нивните независни истражувачки програми во Европската Јужна Опсерваторија.
Стипендии се достапни и во седиштето на ЕЅО во Гаршинг, во близина на Минхен, Германија
и во астрономискиот центар на ЕЅО во Сантијаго, Чиле.
Седиштето на ЕЅО се наоѓа во еден од најактивните истражувачки центри во Европа
фалејќи се со една од највисоките концентрации на астрономи во светот.
Научници од висок калибар, експерти за инструменти, и други професионалци на лесен дофат
им обезбедуваат на стипендистите вредни можности за започнување на соработки и учење на нови вештини.
Програмите на ЕЅО ми помогнаа во мојата кариера исто како што ме зближи со луѓе
кои се многу важни за моето поле и во суштина ми дозволи да започнам нови истражувачки програми.
Да се ​​биде во ЕЅО ми помогна во мојата кариера, бидејќи една од можностите што ги добивате во ЕЅО
е изложеност на експерти и во научната, и во техничката страна на нештата.
Програмата за стипендии Гаршинг е доста уникатна на многу начини
но најмногу поради околината што ја имаме овде со талентот, луѓе - стотици луѓе - астрономи
еден од најголемите кампуси во Европа и во светот, и многу, многу силна поддршка
што им ја даваме на овие стипендисти во текот на трите години што ги поминуваат овде.
Значи истражувањето овде е доста богато. Тоа вклучува комети, егзопланети
до региони на формирање на нови ѕвезди, протопланетарен дискови, галаксии, космологија, објекти со големо поместување кон црвено.
Тоа навистина го покрива целиот збир на теми што ги имаме во астрономијата.
Затоа, ако сте страстни за астрономијата, дојдете во ЕЅО. Тоа дефинитивно ќе го промени вашиот живот.
Стипендијата на ЕЅО беше фантастична можност за мојата кариера.
Тоа беше прв пат кога бев навистина независен во моето истражување. Ја преземам контролата врз она што го правам на дневна основа.
Најмногу во кое уживав во мојата стипендија беше тоа што можам да работам во исклучително разновидна и меѓународна средина
и преку моите должности во ЕЅО имам пристап до инструменти и добивам длабок увид во инструментите и објектите.
Значи, она што навистина ми се допаѓа во ЕЅО е можноста да бидам независна и истовремено да соработувам со луѓе со различна експертиза.
И, исто така, можноста навистина да се види целиот научен процес, од првичната идеја и како се избираат предлозите
преку можноста да се отиде до телескоп и да се види како се гледа небото до последната публикација.
Во прилог на развивање на нивните независни истражувачки програми
од стипендистите на EЅO во Германија се очекува да се вклучат во т.н. функционална работа за организацијата, до 25% од нивното време.
Иако првично се смета за товар, функционалните обврски за специфичните проекти на ЕЅО се покажаа како пријатни
и исполнувачки, и имаат многу позитивно влијание врз кариерите на стипендистите.
Затоа, функционалната работа што стипендистите ја вршат овде е уникатна можност
за тие да се поврзат со проектите на ЕЅО и да научат нови вештини.
Овие ќе бидат многу важни кога ќе продолжат со својата кариера.
Мојата главна улога во оваа функционална задача беше да разгледаме нови алгоритми.
Како функционална работа тука, ќе одам во Паранал три пати годишно да ги набљудувам.
Тоа е одлично искуство за да се разбере како функционира телескопот и како се вршат набљудувањата.
За време на стипендирањето, освен истражувањата, работам и во одделот за корисничка поддршка
па им помагам на корисниците да ги развиваат своите програми за набљудувања.
Јас работам со новиот ЕЅО Супернова Центар, кој е центар за посетители и центар за контактирање кој ЕЅО го отвора во 2018 година.
Јас сум многу страстен за контакт со средината.
Покрај стипендиите во седиштето на ЕЅО, ЕЅО нуди слична програма во Чиле.
Уникатниот аспект на стипендијата во Чиле е можноста да се работи во близина со инструменти и најсовремените телескопи.
Работејќи во близина на инструментите, ќе научите како можете да извлечете максимум од тоа.
Бараме луѓе кои се страсни за опсерватории.
Вие работите за ЕЅО 50% од вашето време за три години
а потоа имате четврта година, надвор од Гаршинг, кога сте целосно ослободени од обврски.
Можеме да ја планираме должната работа на синергетски начин, за всушност науката и развојот на стипендистот да извлечат корист.
Ја сакам комбинацијата на функционални должности на телескопот и можноста да се фокусирам на мојата наука овде.
Функционалниот дел од работата - може да биде тежок! Но, тоа е неверојатно, неверојатно благодарно и неверојатно пријатно.
Луѓето овде се навистина колегијални. Мислам дека тимската работа е неопходна, посебно за Паранал.
Обично добивате некои соработки во кои можете да дискутирате за науката на неформален начин
па оваа околина е многу добра за науката.
Имаме мала заедница. Стипендистите работат заедно и поминуваат време заедно.
Разменуваме информации за науката, а потоа си поминуваме прекрасно. Тоа е оној дел во кој уживам најмногу.
Без оглед на програмата која ја избрале, било да е тоа во Чиле или во Германија
стипендистите на ЕЅО се целосно поддржани за спроведување на теренско истражување.
Во исто време, работата во ЕЅО ги подготвува со основни практични вештини за да им користат подоцна во нивните кариери.
Научив да извршувам повеќе задачи во исто време. Научив како да давам приоритет.
Научив многу за инструментите кои можеби сама не би ги користела во мојата наука однапред, но за кои сега размислувам.
И, се разбира, и Германија и Чиле нудат одлични можности да се забавувате надвор од работата ...
За мене една од најголемите работи за работа тука во Гаршинг е можноста да возам велосипед секаде.
Во моето слободно време навистина, навистина уживам во патувањето.
Јужна Америка е неверојатно достапна од Сантијаго, па имав можност да патувам и низ Јужна Америка.
Ако сакате да станете наш следен стипендист на ЕЅО и брзо да ја следите вашата кариера
пријавете се на нашите програми во Чиле или Германија и имајте ги во предвид советите на нашите сегашни или минати стипендисти.
ЕЅО е место за љубопитни луѓе, па ако сте љубопитни тогаш само дојдете овде и истражете ги сите можности што постојат.
Дојдете до ЕЅО и поставувајте прашања. Мислам дека добив најмногу од ЕЅО, само со тропање на вратите и зборувајќи со сите луѓе.
Дојдете, посетете, дознајте што правиме и бавете се со одлична наука, бидејќи тоа е најважното нешто тука.
Транскрибиран од ЕЅО; Превод од англиски на Андреј Стојчевски: